**MANTOJUMS NETIEK PIEŅEMTS (BEZMANTINIEKA MANTA)**

* Mantojumā ietilpstošais **nekustamais īpašums piekrīt** valstij, **MK noteiktajos gadījumos pašvaldībai**;
* **Aktā par mantojuma lietas izbeigšanu tiek iekļautas visas** sludinājuma par mantojuma atklāšanos noteiktajā **termiņā pieteiktās kreditoru pretenzijas;**
* **ZTI pārbauda kreditoru pretenziju pamatotību** un apmēru pēc normatīvajos aktos noteiktiem konkrētiem kritērijiem;
* **Pēc pretenziju pārbaudes ZTI norēķinās ar kreditoriem.**

**TERMIŅŠ KREDITORIEM PRETENZIJU PIETEIKŠANAI**

* **Visiem** mantojuma atstājēja kreditoriem jāpiesaka savas kreditoru pretenzijas notāra noteiktajā termiņā, **pretējā gadījumā nepieteiktās kreditoru pretenzijas dzēš**;
* **Sludinājuma** par mantojuma atklāšanos **termiņš** mantojuma atstājēja **kreditoriem turpmāk būs 4 mēneši;**
* Notariāta likumā **noteiktas minimālās ziņas, kas, piesakot kreditora pretenziju, jānorāda;**
* **Kreditori tiek brīdināti par kriminālatbildību, kas paredzēta par nepatiesu ziņu sniegšanu, piesakot kreditora pretenziju.**
* **Atsevišķiem zināmiem (nodrošinātiem) kreditoriem pretenziju piesaka notārs, balstoties uz publiskajos reģistros pieejamām ziņām, piemēram, kredītu reģistra ziņām.**

**TERMIŅŠ MANTOT AICINĀTAJIEM GRIBAS IZTEIKŠANAI**

* **Visiem mantot aicinātajiem jāpiesaka savas tiesības sludinājumā noteiktajā termiņā – arī tiem, kas mantojumu pirms tam pieņēmuši klusējot, pretējā gadījumā tiesības dzēš;**
* Sludinājuma par mantojuma atklāšanos **termiņš** mantot aicinātajiem **nav īsāks par 6 mēnešiem**;
* **Mantinieki norāda zināmo mantu, sastādot mantojuma sarakstu atbilstoši MK noteikumu prasībām – mājas kārtībā vai ar ZTI palīdzību (mantojuma lietā tikai viens mantojuma saraksts);**
* **Kreditoriem ir tiesības prasīt mantojuma saraksta** **sastādīšanu pie ZTI**, lai noskaidrotu mantojuma masas sastāvu (tiesības izmantojamas mantot aicinātajiem paredzētajā uzaicinājuma termiņā);
* **Mantojuma saraksta sastādīšanas ietilpst ar mantojuma lietas vešanu saistītajos izdevumos, ko sedz pirms citu prasījumu apmierināšanas.**

**MANTOJUMS TIEK PIEŅEMTS**

* **Ja starp mantot aicinātajiem ir nepilngadīgais, tā aizgādnim nepieciešama bāriņtiesas atļauja tikai, ja mantojums tiek atraidīts**, mantojuma pieņemšanas gadījumā nepilngadīgā aizgādnim bāriņtiesas atļauja nav nepieciešama;
* **Nepietiktās kreditoru pretenzijas (saistības) tiek dzēstas – tās izbeidzas uz likumā noteikta preklūzīva termiņa notecējuma pamata. Arī iepriekš iegūtās, bet sludinājumā nepieteiktās mantinieku tiesības tiek dzēstas.**
* **Mantinieki vienmēr pieņem mantojumu tikai ar ierobežotu atbildību.** Proti, mantinieki par mantojuma atstājēja parādiem atbild tikai ar mantojumā ietilpstošo mantu, tās apmērā (kā tas ir pašreiz, kad mantinieki izmanto inventāra tiesību). Atbildības apmērs iekļauts mantojuma sarakstā kā kopējā mantojuma masas vērtība uz mantojuma atklāšanās brīdi.
* **Ja mantinieki patur mantojumā ietilpstošo mantu, tad tie atbild mantotās mantas vērtībā, noteicošā paturētās mantas vērtība ir tā, kas iekļauta mantojuma sarakstā** (mantas vērtība nosakāma uz mantojuma atklāšanos brīdi). **Ja mantinieki izvēlas atsavināt mantojuma masā ietilpstošo mantu, tad noteicošā mantas vērtība ir mantas parastā vērtība vai mantojuma sarakstā norādītā vērtība atkarībā no tā, kura augstāka. Mantiniekam pienākums atsavināt mantu par augstāko cenu;**
* **Mantinieks norēķinās ar kreditoriem vispārējā kārtībā (kamēr pietiek manta) - prioritāte nodrošināto kreditoru prasījumiem;**
* **Attiecībā uz mantas bojā eju mantinieku atbildība nosakāma pēc analoģijas kā Civillikuma 492. pantā noteikta pirmmantinieku atbildība - atbild vienīgi tad, ja viņš rīkojies ar ļaunu nolūku vai rupju neuzmanību.**
* **Kreditoriem ir iespēja iepazīties ar mantojuma sarakstu un pieteiktajām pretenzijām;**
* Pēc mantojuma lietas pabeigšanas mantojuma sarakstu var papildināt vai grozīt tikai pierādot izmaiņas tiesvedības ceļā;
* **Kreditoram tiesības apstrīdēt mantojuma sarakstā norādītas mantas vērtību tikai, ja mantojuma saraksts sastādīts mājas kārtībā un attiecībā uz tādu mantu, kuru mantinieks pats novērtējis. Tiesības neattiecas uz tādu mantu, ko vērtējis eksperts;**
* Pēc mantojuma lietas pabeigšanas **mantojuma lietā jābūt dokumentam, kas sastāv no mantojuma saraksta, kreditora saraksta un saraksta, kurā iekļauti ar mantošanu saistītie izdevumi, to sastāda zvērināts notārs;**

**MANTOJUMA AIZGĀDNĪBA**

* **Uz mantojuma aizgādnību vairs neattiecas nepilngadīgā mantas pārvaldības režīms** (bāriņtiesa vairs nekontrolē mantojuma aizgādņa ikdienišķas darbībās);
* Bāriņtiesas kompetencē paliek aizgādņa iecelšana, gada pārskata un gala norēķina izvērtēšana un glabāšana;
* **Mantojuma aizgādņa rīcību uzrauga mantinieki,** aizgādnim ir civiltiesiskā atbildība par mantojumam nodarītajiem zaudējumiem, tas rīkojas kā krietns un rūpīgs saimnieks;
* **Mantojuma aizgādnība izbeidzas ar mantojuma lietas pabeigšanu,** nevis ar mantojuma apliecības izsniegšanu.

**Ja pēc tam, kad mantinieki pieņēmuši mantojumu klusējot, mantojuma lieta tiek uzsākta un mantojums tiek izsludināts (neatkarīgi no tā cik ilgs laiks pagājis pēc mantojuma atklāšanās), piemēram, mantojumu lūdz izsludināt pašvaldība, tad** **sludinājumā noteiktais termiņš tiesību pieteikšanai pie notāra attiecas arī uz tiem mantiniekiem, kas mantojumu pieņēmuši agrāk klusējot**.

**Ja tie savas tiesības sludinājuma par mantojuma atklāšanos noteiktajā termiņā nepiesaka, tad termiņā nepieteiktās un iepriekš iegūtās mantinieku tiesības (ar faktisko valdījumu) tiks dzēstas (prekluzīvs termiņš)!**

**SLUDINĀJUMS PAR MANTOJUMA ATKLĀŠANOS**

* Sludinājuma par mantojuma atklāšanos **termiņš ir prekluzīvs, gan attiecībā uz mantojuma atstājēja kreditoriem (zināmiem, nezināmiem), gan attiecībā uz mantiniekiem – nepiesakot savas tiesības vai kreditora pretenzijas sludinājumā noteiktajā termiņā tās tiek dzēstas;**
* Sludinājumā par mantojuma atklāšanos mantojuma atstājēja **kreditoriem savu pretenziju pieteikšanai tiek noteikts īsāks termiņš par to, kāds noteikts mantot aicinātajiem savas gribas paušanai** (kreditoru pretenziju pieteikšanai atvēlēta daļa no kopējā sludinājuma par mantojuma atklāšanos termiņa);
* Sludinājuma par mantojuma atklāšanos termiņā tiek sastādīts mantojuma saraksts (apzināta mantojamā manta);
* **Neatņemamās daļas tiesīgajam nav jāpiesaka savas tiesības uz neatņemamo daļu, ja tas mantojuma lietā jau pieteicies kā likumiskais mantinieks.**

**IZŅĒMUMS, KAD MANTOJUMA LIETU PIE NOTĀRA VAR NEUZSĀKT**

* **Ja mantiniekiem nav nepieciešama publiska apstiprināšanās mantojuma tiesībās pret trešajām personām, mantojuma lietu pie notāra var neuzsākt;**
* Mantinieki pieņem mantojumu klusējot, tie kļūst par leģtīmiem mantiniekiem, mantojot “mājas kārtībā” (mantojuma lietās, kur mantojums ir mazs un mantiniekiem nav nepieciešams leģitimizēties pret trešajām personām, nav nepieciešams noteikt, ka obligāti ir jāierosina mantojuma lieta pie notāra).

**MANTOJUMS ATKLĀJAS**

**MANTINIEKIEM JĀUZSĀK MANTOJUMA LIETA**

* **Pēc mantojuma atklāšanās mantiniekiem jāuzsāk mantojuma lieta pie notāra. Publiska apstiprināšanās mantojuma tiesībās nepieciešama, ja mantojuma lietas ietvaros tiek skartas trešo personu tiesības vai mantiniekiem nepieciešams pierādīt tiesību pāreju trešajām personām;**
* Notārs, kad saņēmis ziņas par mantojuma atklāšanos, **turpmāk visos gadījumos** publicē sludinājumu par mantojuma atklāšanos un nosaka termiņu, kurā mantot aicinātajiem, ieinteresētajām personām un kreditoriem jāpiesaka savas tiesības un pretenzijas;
* Pēc mantojuma lietas uzsākšanas notārs **papildus sludinājumam ar vēstuli** aicina zināmos mantiniekus izteikt gribu un zināmos mantojuma atstājēja kreditorus pieteikt pretenzijas, kā arī **apzina mantojuma atstājējam piederējušo mantu** (par kuru iespējams uzzināt publiskajos reģistros un kredītiestādēs);
* Lūgt **uzsākt mantojuma lietu turpmāk atļauts arī pašvaldībām,** kuru teritorijā atrodas mantojuma atstājējam piederējušais nekustamais īpašums **un kopīpašniekiem.**;
* Ja nepieciešams, notārs uzdod bāriņtiesai nodibināt aizgādnību mantojumam.